Document ID: 32006D0356

PADOMES LĒMUMS
(2006. gada 14. februāris),
lai noslēgtu Eiropas un Vidusjūras valstu Nolīgumu, ar ko izveido asociāciju starp Eiropas Kopienu un tās dalībvalstīm, no vienas puses, un Libānas Republiku, no otras puses
(2006/356/EK)
EIROPAS SAVIENĪBAS PADOME,
ņemot vērā Eiropas Kopienas dibināšanas līgumu, un jo īpaši tā 310. pantu saistībā ar 300. panta 2. punkta pirmās daļas otro teikumu un 300. panta 3. punkta otro daļu,
ņemot vērā Komisijas priekšlikumu,
ņemot vērā Eiropas Parlamenta piekrišanu,
tā kā:
(1)
Eiropas un Vidusjūras valstu Nolīgums, ar ko izveido asociāciju starp Eiropas Kopienu un tās dalībvalstīm, no vienas puses, un Libānas Republiku, no otras puses, ir parakstīts Eiropas Kopienas vārdā Luksemburgā 2002. gada 17. jūnijā, paredzot tā iespējamu noslēgšanu vēlāk.
(2)
Nolīgums būtu jāapstiprina,
IR NOLĒMUSI ŠĀDI.
1. pants
1. Ar šo Eiropas Kopienas vārdā tiek apstiprināts Eiropas un Vidusjūras valstu Nolīgums, ar ko izveido asociāciju starp Eiropas Kopienu un tās dalībvalstīm, no vienas puses, un Libānas Republiku, no otras puses, nolīguma pielikumi un protokoli, kā arī kopīgās deklarācijas un Eiropas Kopienas deklarācijas, kas iekļautas nobeiguma aktā.
2. Šā panta 1. punktā uzskaitītie dokumenti ir šā lēmuma sastāvdaļa.
2. pants
1. Nostāju, ko Kopiena ieņem saistībā ar Asociācijas padomi un Asociācijas komiteju, nosaka Padome pēc Komisijas priekšlikuma vai, attiecīgā gadījumā, Komisija saskaņā ar attiecīgajiem Līgumu noteikumiem.
2. Saskaņā ar Eiropas un Vidusjūras valstu Asociācijas nolīguma 75. pantu Padomes priekšsēdētājs būs Asociācijas padomes priekšsēdētājs. Saskaņā ar saskaņoto reglamentu Asociācijas komitejas priekšsēdētājs būs Komisijas pārstāvis.
3. Lēmumus par Asociācijas padomes un Asociācijas komitejas lēmumu publicēšanu Eiropas Savienības Oficiālajā Vēstnesī katrā atsevišķā gadījumā pieņems, attiecīgi, Padome un Komisija.
3. pants
Ar šo Padomes priekšsēdētājs tiek pilnvarots norīkot personu vai personas, kas tiesīgas Eiropas Kopienas vārdā deponēt paziņošanas aktu, kas paredzēts nolīguma 91. pantā.
Briselē, 2006. gada 14. februārī

Labels: 18
15
5